LPN ซื้อที่ดินย่านสุขุมวิท พัฒนาคอนโดฯใหม่มูลค่า 1.5 พันลบ.
LPN ซื้อที่ดินย่านสุขุมวิท พัฒนาคอนโดฯใหม่มูลค่า 1.5 พันลบ.
4 ก.ค. 2559

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN เปิดเผยว่า บริษัทได้ซื้อที่ดินเพื่อพัฒนาโครงการบริเวณถนนด่านสำโรง (สุขุมวิท 113) จังหวัดสมุทรปราการ จำนวน 6,168 ตารางวา มูลค่า 243.27 ล้านบาท ซึ่งได้ชำระเงินสดทั้งหมดในวันโอนกรรมสิทธิ์ โดยแหล่งที่มาของเงินมาจากผลกำไรจากการดำเนินงาน และจากสถาบันการเงิน
ทั้งนี้ เพื่อนำมาพัฒนาโครการอาคารชุดพักอาศัยสูง 8 ชั้น จำนวน 6 อาคาร รวมประมาณ 1,500 ยูนิต มูลค่าโครงการประมาณ 1,500 ล้านบาท มีระยะเวลการขายและการพัฒนาโครงการประมาณ 15 เดือน โดยจะเริ่มการขายภายในปีนี้ และคาดว่าจะเริ่มโอนกรรมสิทธิ์และรับรู้รายได้ในไตรมาส 4/60 ซึ่งคาดว่าผลตอบแทนเบื้องต้นจะอยู่ที่ประมาณ 30%